Donquixote Doflamingo

"*Pfu...pfuf fuf fuf fuf fuf...*"
— Nauru, josta Doflamingo tunnetaan.
**Donquixote Doflamingo,** aka. **Doffy** tai **Doffdoodle,** on huuliaan lipova, hykertelevä ja rehottavasäärinen kaapparilordi, joka himoitsee jatkuvasti uutta aikakautta ja pistää ihmiset tekemään lankavoimillaan kaikkea härskiä.

## Ulkonäkö

   Doffdoodlen tunnistaa helposti hänen tavaramerkiksi muodostuneesta, pinkistä flamingotakista. Hänellä on kyseisestä takista olemassa variaatio, joka on tehty Pierren höyhenistä. Rönsyilevä takki sopii hyvin hänen karvaisille säärilleen, joita hän antaa Säärikarvojen ajelijatyypin ainoastaan suoristaa.

Doflamingo piilottelee päheiden aurinkolasiensa takana omia silmiään tuntemattomasta syystä. Teorioita on useita, joista todennäköisin on se että hänen silmänsä muistuttavat liikaa Zoron omia. Pelätessään leimautumista Zorokopioksi, on hän visusti piilottanut silmänsä lasien suojiin. Vaihtoehtoisesti hänen silmänsä näyttävät niin törkeän rumilta, että hänen on pakko suojata ne arvostelevilta katseilta.

Vaikka kukaan ei tiedä miltä Doflamingon silmät näyttävät, on hänen silmien salailu yleistä tietoa. Hänen silmiensä yksityisyyttä kunnioitetaan jopa Merivoimissa, ja he ostivatkin Doflamingolle heti uudet lasit, kun edelliset menivät rikki Luffyn lyödessä häntä turpaan.

## Ylemmyyskompleksi

"*Pfuf fuf fuf fuf! Oöyy oöyyy...*"
— Doflamingo reagoidessaan Sengokun röyhkeään kommenttiin.
Doflamingo on entinen taivaslohikäärme, jonka vuoksi Doflamingo pitää itseään kaikkia muita parempana. Tämä paistaa erityisesti läpi silloin, kun joku asettuu häntä korkeammalle.

Häntä ärsytti esimerkiksi Marinefordin sodan aikana se, kun kontra-amiraalit istuivat hänen yläpuolellaan. Jopa taistellessaan Luffya vastaan, alkoi Doflamingoa ärsyttää kun Luffy liisi hänen yläpuolellaan.

Pöytäkeskusteluissa Doflamingo istuu joko pöydällä tai selkänojalla, jotta hänen röyhkeytensä ja ylemmyytensä tulisi selväksi kaikille.

## Virnuilijoiden sekä naksuttelijoiden ehdoton ykkönen

Doflamingolla on lähes aina leveä virne kasvoilla, jopa silloin kun hän on juuri saanut turpiinsa. Toisinaan hän kuitenkin suutahtaa tosissaan, ja näitä harvinaisia hetkiä Doffi on päättänyt liioitella perusteellisesti. Hän aloittaa hellävaraisesti paisuttelemalla otsasuoniansa ja toisinaan narskuttelemalla hampaitaan. Tämän jälkeen hän antautuu raivolle ja alkaa naksutella sormiansa vimmatulla tahdilla, vahingossa saaden pari sormeakin sijoiltaan.

Outoihin naksuttelusessioihinsa hän ei kuitenkaan aina tarvitse syyksi raivoa, vaan esimerkiksi kahleissa hytkytessään hän ei voi vastustaa kiusausta, ja antaa sormillensa vallan naksua holtittomasti.

## Seksielämä

Doflamingo on erittäin kiihottunut ja kujeileva persoona, saaden lankavoimillaan kenet tahansa ohikulkijan tekemään mitä hän haluaa. Kerran Doflamingo laittoi Bellamyn sekä Sarquissin törkyilemään keskenään, seuraten itse taustalla kiihkeästi vatkaten.

Hänen yhden illan seuralaisena on ollut myös toinen kaapparilordi, Dracule Mihawk, joka himoitsee Doflamingoa lähinnä siksi, että tämä muistuttaa jonkin verran Zoroa ennen timeskippiä. Toisaalta Doflamingokin janoaa Mihawkia vain, koska Mihawk muistuttaa vähän Zorroa, josta hän tykkäsi pienenä.

Heidän ensimmäinen romanttinen hetkensä tapahtui Marinefordin keittiössä, josta he poistuivat naamat punaisina suukoista. Aktin aikana he myös torjuivat toistensa hyökkäyksiä, ja erityisesti Mihawk piti vaihtelusta, sillä lähes aina hänen sessionsa sisältävät miekkailua.

## "Aaa... Berami"

Doflamingon käväistessä Mock Townissa, laittoi hän Bellamyn ja Sarquissin taistelemaan väkisin. Tällöin tulee ilmi Doflamingon lempeä ja pehmeä puhetapa, jonka hän tuntuukin kadottaneen ajan myötä, kun vertaa hänen tapaansa puhua Marinefordin sodan aikana, sekä timeskipin jälkeen.

Puhutellessaan Mock Townissa Bellamya ja Sarquissia, sanoo Doflamingo *"Nande? Nande katte? Saakisu... Berami."* Tämä lause jäi elämään Doflamingonkin huulille, sillä hän tykkää eritoten tilanteista jossa hän voi vääntää lauseesta eri versioita kyseiseen tilanteeseen sopien. Eräs esimerkki tällaisesta tilanteesta on kun Donquixote-perhe saapui kotiin ryöstökeikalta, ja Doflamingo katsoi ryöstösaalista (joka oli BMW-merkkinen auto) todeten *"Saalis? Bemari."*

Kaikkia lauseen variaatioita ei muisteta, mutta lauseen *Berami*-sanan voi muunmuassa korvata sanoilla *demari, kevari, hevari* tai *levari.*

## Värikkäät lankakloonit

Doflamingo pystyy tekemään itsestään lankalanka-voimillaan täydellisiä kaksoisolentoja, joita hän voi käyttää taistelussa. Vaikka lanka onkin erittäin ohutta ja väritöntä, on yllättäen Doflamingolla kyky kloonin tehdessään käyttää värillistä lankaa, sillä kloonit ovat värillisiä.

## Pikku Dofi

Jostain kumman syystä on Doflamingo esiintynyt myös lapsena muiden hahmojen ollessa silti aikuisia. Pikku Dofi on mm. aloittanut ekalla luokalla koulussa, Trebolin saatellessa tätä kouluun reippaan pikku ekaluokkalaisen eväät mukana. Pikku Dofin luonne on sama kuin aikuisella Dofilla, vain hänen puhetapansa on lapsellisempi ja hänen äänensä hieman korkeampi. Hän tapaa seistä lapsellisesti jalat yhdessä ja kädet selän takana kuuliaisena pikku oppilaana.

## Dressrosan tapauksen jälkeen

Kun Doflamingo erosi kapparilordeista, sai selkäänsä ja hänen metkunsa tulivat Merivoimien tietoon, joutui hän kahleisiin ja kalterien taakse Merivoimien laivaan. Siellä Doffdoodle hytkyy yhä innostuneena uuden aikakauden antimista, mutta on kuitenkin kehittänyt vakavan kammon kumia kohtaan, sillä hän sai Luffylta turpiin pahasti. Doffia onkin nykyään helppo järkyttää uhkaamalla tunkea hänen ahterinsa täyteen kumia.

Vaikka Doflamingoa näkee usein milloin missäkin, on hänellä nykyisin oma kerros Impel Downissa tasolla seitsemän. Luksushelvetissä Doffin monia fetissejä myötäillään, kuten esimerkiksi sisustamalla huoneeseen pöytiä, joiden päälle hän voi röyhkeästi istahtaa. Lisäksi hänellä on näköalapaikka, josta katsoa vartijoita alaspäin. Hänelle tuodaan toisinaan tapettavaksi vankeja, jotka nauravat esimerkiksi Pican äänelle.

**Entiset:** Crocodile • **Donquixote Doflamingo** • Gecko Moria • Jinbei • Mustaparta • Trafalgar Law